
vadītāja p.i. Loreta Bauže

(datums skatāms elektroniskā paraksta laika zīmogā)


Ērgļu pirmsskolas izglītības iestādes “Pienenīte”
ATTĪSTĪBAS PLĀNS
2026./2027. - 2028./2029.mācību gadam


Izstrādāts saskaņā ar
Ministru kabineta 10.08.2021. noteikumu Nr. 528
“Vispārējās izglītības iestāžu un profesionālās izglītības iestāžu
pedagoģiskā procesa un eksaminācijas centru profesionālās kvalifikācijas
ieguves organizēšanai obligāti nepieciešamā dokumentācija” 2.2. apakšpunktu,
[bookmark: _heading=h.scc08psccez1]Ministru kabineta 15.07.2016. noteikumu Nr. 480
“Izglītojamo audzināšanas vadlīnijas un informācijas,
mācību līdzekļu, materiālu un mācību un audzināšanas
metožu izvērtēšanas kārtība” 10.8. apakšpunktu


IEVADS

Attīstības plāns izstrādāts, par pamatu ņemot šādus principus – individualizācija, profesionalitāte, sadarbība, vienlīdzība.

Attīstības plāna izstrādē piedalījušās izglītības procesā iesaistītās mērķgrupas – iestādes pedagoģiskais kolektīvs, ņemot vērā izglītojamo, izglītojamo vecāku, vadības, tehnisko darbinieku redzējumu par viņu vajadzībām izglītības iestādē un pašvaldības ieteikumus. 

Attīstības plāns izskatīts izglītības iestādes Pedagoģiskajā padomē, Iestādes padomē, saskaņots ar dibinātāju – Madonas novada pašvaldību.

I. IZGLĪTĪBAS IESTĀDI RAKSTUROJOŠIE RĀDĪTĀJI
	Īstenotās izglītības programmas:
	Izglītojamo skaits
2023./2024.m.g.
	Izglītojamo skaits
2024./2025.m.g.
	Izglītojamo skaits
2025./2026.m.g.

	
	m. g. sākumā
	m.g. beigās
	m.g. sākumā
	m.g. beigās
	m.g. sākumā
	m.g. beigās

	Pirmsskolas izglītības programma (01011111)
	109
	105
	96
	103
	94
	96

	Speciālās pirmsskolas izglītības programma izglītojamiem ar valodas traucējumiem (01015511)
	4
	4
	2
	2
	1
	1

	Speciālā pirmsskolas izglītības programma izglītojamiem ar jauktiem attīstības traucējumiem (01015611)
	6
	6
	5
	5
	5
	5

	Izglītojamo skaits iestādē kopā:
	119
	115
	103
	110
	100
	102

	Nodrošinājums ar pedagogiem, atbalsta personālu, administrāciju
	Administrāciju veido vadītājs un izglītības metodiķis.
Atbalsta personāla sastāvā strādā logopēds, speciālās izglītības skolotājs.
Uz 2026. gada 31. maiju izglītības iestādē strādā 10 pirmsskolas skolotāji. 

	Īpašais piedāvājums
 jeb izglītības iestādes specializācija
	Iestāde īsteno trīs pirmsskolas izglītības programmas, kas nodrošina iekļaujošas izglītības pamatnostādnes. Iestāde aktīvi piedalās starptautiskajos un vietējos eTwinning projektos, veicinot mūsdienīgu, starptautiski atzītu mācību pieeju ieviešanu pirmsskolas izglītībā.  Izglītības iestāde īsteno īsteno "Džimbas 11 soļu drošības programmu", kurā piedalās 3. izglītības posma bērni. Izglītības iestādē ir iekārtots speciālās izglītības skolotāja un logopēda kabinets, nodrošinot atbilstošu vidi atbalsta personāla darbam. Kabinets tiek izmantots individuālajām un grupu nodarbībām ar bērniem, kā arī konsultāciju sniegšanai pedagogiem un izglītojamo vecākiem.  Iestādē ir ierīkota āra zaļā klase, brīvdabas mācīšanās procesa nodrošināšanai. 

	Izglītības kvalitāti raksturojošie rādītāji


	[image: ]

	Izglītības kvalitātes mērķis
	Pamatojoties uz 2025./2026. mācību gada sasniedzamo rezultātu apguves izvērtējumu, attīstības plānošanas periodā paredzēts pilnveidot mācību un audzināšanas procesu, paaugstinot izglītojamo sasniedzamos rezultātus visās vecuma grupās. Plānotie vidējie sasniedzamo rezultātu rādītāji ir: 1. jaunākajā grupā 55–60 %, 2. jaunākajā grupā 60–65 %, vidējā grupā 65–70 %, vecākajā grupā 65–70 % un sagatavošanas grupā 80–85 %. 


	
	
	Sasniegumi:

	Kategorija
“Atbilstība mērķiem”
	Īstenojot pirmsskolas izglītības programmu, iestādē tiek sasniegti pirmsskolas izglītības mērķi un uzdevumi, ko nosaka “Noteikumi par valsts pirmsskolas izglītības vadlīnijām un pirmsskolas izglītības programmu paraugiem”.
Pedagoģiskajam personālam ir skaidra izpratne par to, kā mācību saturs tiek integrēts ikdienas darbā ar bērniem, un par šiem jautājumiem notiek regulāra pieredzes apmaiņa starp pedagogiem.
Iestādē tiek veikts sistemātisks audzināšanas darba izvērtējums.
Dalība sociālajā projektā “Labie darbi”.
Izglītības iestāde nodrošina mācību sasniegumu izaugsmi neatkarīgi no izglītojamā sociālekonomiskā stāvokļa, dzimuma, dzimtās valodas, ienākumu līmeņa ģimenē, vecāku izglītības un citām īpašībām.

	Kategorija
“Kvalitatīvas mācības”
	Tiek īstenotas trīs pirmsskolas izglītības programmas. Divas no tām pirmsskolas speciālās izglītības programmas.
Izglītības iestādē darbojas atbalsta komanda, kas plānveidīgi un pēc pieprasījuma sniedz rekomendācijas un īsteno atbalsta pasākumus bērniem, pedagogiem, vecākiem.
Efektīvi un produktīvi organizēts dienas rits, nodrošinot mācību un audzināšanas darba nepārtrauktību visa gada garumā.
Nodarbībās tiek īstenota diferencēšana, izmantojot dažādas mācību metodes un paņēmienus.
Pedagogiem ir nepieciešamā izglītība un profesionālā kvalifikācija, kas regulāri tiek paaugstināta un fiksēta VIIS.
Ieinteresēts pedagoģiskais personāls, kas izrāda iniciatīvu profesionālās kompetences un tālākizglītības pilnveidē. 
Izglītības iestādē strādā skolotāji, kuriem ir pilna vai gandrīz pilna darba slodze.
Pedagoģiskais personāls izmanto iespēju saņemt sava darba novērtējumu, prezentējot savus izstrādātos labās prakses piemērus novada un valsts mērogā.
Mācīšanas un mācīšanās procesa kvalitatīva īstenošana, dažādojot mācību metodes atbilstoši izglītojamo attīstības vajadzībām un mācību saturam.
Pedagogu profesionāla darbība un pilnveide mūsdienīgā iestādē, akcentējot digitālo tehnoloģiju jēgpilnu izmantošanu pedagoģiskajā procesā.

	Kategorija
 “Iekļaujoša vide”
	Izglītības iestāde nodrošina pietiekamu vides pieejamību un izglītības programmas pielāgošanu izglītojamiem ar speciālām vajadzībām.
Pedagogi pilnveido mācību procesu, dažādojot mācību metodes atbilstoši izglītojamo personības attīstības vajadzībām, t.sk. izmantojot digitālos mācību līdzekļus.
Pedagogu, vecāku un atbalsta personāla sadarbības rezultātā tiek nodrošinātas izglītojamo individuālās vajadzības un tiek sasniegts plānotais mācību un audzināšanas darba rezultāts.
Logopēdiskās korekcijas rezultātā bērniem tiek uzlabota skaņu izruna un novērsti vai mazināti citi runas attīstības traucējumi.
Izglītības iestāde ir izstrādājusi iekšējās kārtības un drošības noteikumus.
Tiek piedāvāta iespēja apmeklēt izglītojošas lekcijas izglītojamiem, vecākiem, darbiniekiem.
Izglītības iestādē kā prioritārā vērtība ir izvirzīta cieņa, akcentējot cieņpilnu, pozitīvu un taisnīgu savstarpējo attiecību veidošanos izglītības iestādes darbībā.
Izglītības iestādei ir atbilstošs dažādu materiāltehnisko resursu klāsts, kas ir nepieciešams un izmantojams, lai īstenotu izglītības programmas, pedagogi iesaistās materiāltehnisko resursu izvērtēšanā un plāno to atjaunošanu, papildināšanu. 
Izglītības iestāde pakāpeniski atjauno ēkas un telpas, lai tās būtu mūsdienīgas, estētiski pievilcīgas un veicinātu mācīšanos.
Nodrošināts telpu iekārtojums atbilstoši mācīšanās vajadzībām.
Āra teritorijā ierīkotas vietas pētnieciskai darbībai.
Grupas aprīkotas ar mūsdienīgām mobilām mēbelēm.

	Kategorija
 “Laba pārvaldība”
	Vadība visām iesaistītajām pusēm rāda piemēru, kā vēlas sagaidīt cieņpilnu komunikāciju, demokrātiskumu, lojalitāti, elastību.
Iestādes vadītājam ir izpratne par valstī noteikto izglītības politiku un tā pakāpeniski tiek ieviesta izglītības iestādē.
Vadītājam ir atbilstošas zināšanas, kuras tiek pielietotas, lai plānotu un uzraudzītu audzināšanas, mācīšanas un mācīšanās norisi izglītības iestādē.
Vadītājs nodrošina savstarpēju mācīšanos un komanddarbu, savstarpēju pieredzes apmaiņu.
Stiprināta un paplašināta iestādes sadarbība ar dibinātāju, īstenota mērķtiecīga sadarbība ar vecākiem, uzņēmējiem un novada iestādēm.
Pilnveidota personāla pārvaldība, motivēti un iesaistīti visi darbinieki, vairāki pedagogi ieguvuši kvalitātes pakāpi.
8. Iestādes darbs un labā prakse tiek popularizēta vietējā un starptautiskā līmenī.






II  VĪZIJA, MISIJA, STRATĒĢISKIE MĒRĶI, UZDEVUMI
Ērgļu pirmsskolas izglītības iestādes “Pienenīte” attīstības plāna 2026./2027. – 2028./2029. mācību gadam izstrādē ņemti vērā nacionāla, reģionāla un novada mēroga attīstības plānošanas dokumenti un tajos noteiktie mērķi un prioritātes izglītības jomā.

	STRATĒĢISKĀS ATTĪSTĪBAS IETVARS

	Politikas plānošanas dokuments
	Politikas plānošanas dokumenta mērķi un prioritātes izglītības jomā

	Latvijas ilgtspējīgas attīstības stratēģija līdz 2030. gadam
	Ilgtermiņa attīstības plānošanas dokuments. Tajā uzsvērta nepieciešamība pēc paradigmas maiņas izglītībā, kurā vecāki, pedagogi, izglītojamie un mācību iestādes apzinās savu līdzatbildību kvalitatīvas izglītības nodrošināšanā. Prioritārie rīcības virzieni: 
∙ izglītības pieejamība un pārmaiņas izglītības procesa organizācijā;
∙ izglītības iestāde kā sociālā tīklojuma centrs;
∙ kontekstuāla izglītība un skolotāja profesijas maiņa;
∙ E-izglītības iestāde un informācijas tehnoloģiju izmantošana;
∙ izglītošanās mūža garumā.

	Latvijas Nacionālais attīstības plāns 2021.–2027.gadam
	Nacionālā līmeņa attīstības stratēģija ar ilgtermiņa un vidēja termiņa sasniedzamajiem rezultātiem, kas vērsti uz sabiedrības paradumu maiņu, tiecoties uz augstāku dzīves kvalitāti, zinošāku sabiedrību, gudrāku uzņēmējdarbību un lielāku atbildību par vides kvalitāti Latvijā.
Rīcības virzieni: zinātnes izcilība sabiedrības attīstībai, tautsaimniecības izaugsmei un drošībai; kvalitatīva, pieejama, iekļaujoša izglītība.

	Izglītības attīstības pamatnostādnes 2021.-2027.gadam “Nākotnes prasmes nākotnes sabiedrībai”
	Vidēja termiņa politikas plānošanas dokuments izglītības nozarē, aptverot visus izglītības veidus un pakāpes - vispārējo izglītību, profesionālo un pieaugušo izglītību un augstāko izglītību, fokusējoties uz kvalitātes, efektivitātes, pieejamības un sadarbības aspektiem. 
Izglītības attīstības mērķi:
∙ augsti kvalificēti, kompetenti un uz izcilību orientēti pedagogi un akadēmiskais personāls;
∙ mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums;
∙ atbalsts ikviena izaugsmei;
∙ ilgtspējīga un efektīva izglītības sistēmas un resursu pārvaldība.

	Vidzemes plānošanas reģiona ilgtspējīgas attīstības stratēģija 2030
	2030. gadā visā reģionā iedzīvotājiem jebkurā vecumā ir pieejama kvalitatīva un daudzpusīga izglītība. Izglītības saturs atbilst nacionālajām un globālajām attīstības tendencēm un ir pieskaņots reģiona specializācijai. Samazinājies to bērnu skaits, kuri priekšlaicīgi pamet mācību iestādes. Mazinājušies šķēršļi izglītības pieejamībai. Izglītības process balstās uz inovatīvām mācību metodēm, veicinot darbam nepieciešamo prasmju apguvi, radošumu un uzņēmējspējas. 

	Madonas novada attīstības programma 2021.–2028.gadam
	Madonas novada stratēģiskais mērķis – sekmēt sabiedrības izglītību, sociālo nodrošinātību, veselīgu un aktīvu dzīvesveidu. Madonas novada ilgtermiņa prioritātes izglītības nozarē:
· kvalitatīvs un laikmetīgs izglītības pakalpojumu piedāvājums iedzīvotāju izaugsmei un pārmaiņu spējai visa mūža garumā;
· efektīva un ilgtspējīga izglītības nozares organizācija un resursu pārvaldība;
· vērtīborientēta, atvērta un uz cieņpilnu sadarbību vērsta izglītības kultūra.
Madonas novada vidējā termiņa prioritāte izglītības nozarē – izglītotas sabiedrības veidošana.
Madonas novada rīcības virzienu vidējā termiņa prioritātes izglītības nozarē īstenošanai:
· mūsdienīga un kvalitatīva izglītības satura un procesa nodrošināšana.
· personālresursu izglītībā nodrošināšana un attīstība.
· izglītojošas, iekļaujošas un attīstošas mācību vides veidošana.
· efektīvas izglītības pārvaldības un sadarbības veicināšana.


             
 
              IZGLĪTĪBAS IESTĀDES VĪZIJA: Zinātkārs, zinošs un laimīgs bērns fiziski un emocionāli drošā un attīstību veicinošā vidē.
MISIJA: Kvalitatīva pirmsskolas izglītība, mazo un lielo cilvēku sirsnīgas attiecības un harmoniska vide.

VĒRTĪBAS: Cieņa, ģimene, patriotisms, atbildība, godīgums, tradīcijas, sadarbība, draudzība, uzticība.

STRATĒĢISKAIS MĒRĶIS UN UZDEVUMI:  
MĒRĶIS: Mūsdienīga pirmsskolas izglītības iestāde, kas kvalitatīvi nodrošina valsts pirmsskolas izglītības vadlīnijās noteiktos mērķus, īstenojot bērncentrētu un iekļaujošas izglītības iestādes kultūru.
               UZDEVUMI:
1. Nodrošināt pirmsskolas izglītības programmu īstenošanas atbilstību tiesību aktos noteiktajām prasībām.
2. Veikt programmu mācību satura apguves plānošanu atbilstoši pirmsskolas vadlīnijās noteiktajiem mērķiem.
3. Sniegt pedagogiem metodisko atbalstu  mācību satura, bērncentrētas pieejas un iekļaujošas izglītības procesa īstenošanā.
4. Veicināt sadarbību ar izglītojamo vecākiem, iesaistot izglītības iestādes attīstības plānošanā, pašvērtēšanā un ikdienas aktivitātēs.
5. Kvalitatīvi sagatavot izglītojamos izglītības turpināšanai nākamajā izglītības pakāpē.





II. IZGLĪTĪBAS IESTĀDES ATTĪSTĪBAS PRIORITĀTES 2026. /2027. – 2028. /2029. MĀCĪBU GADAM

	
	2026./2027. m.g.
	2027./2028. m.g.
	2028./2029. m.g.

	ELEMENTS
	KATEGORIJA “ATBILSTĪBA MĒRĶIEM”

	
	1.1.Kompetences un sasniegumi
	
	Izglītojamo pašvadītas mācīšanās prasmju attīstīšana.
	

	
	[bookmark: _heading=h.wo2w3sqv05mq]1.2.Izglītības turpināšana un nodarbinātība
	
	
	Mērķtiecīga sadarbība ar Ērgļu pamatskolu, nodrošinot veiksmīgu pāreju uz nākamo izglītības pakāpi.

	
	1.3.Vienlīdzība un iekļaušana
	Individualizēta pieeja katra izglītojamā vajadzību un spēju attīstības nodrošināšanai.
	
	

	ELEMENTS
	KATEGORIJA “KVALITATĪVAS MĀCĪBAS”

	
	2.1.Mācīšana un mācīšanās
	Mērķtiecīga integrētās rotaļnodarbības procesa pilnveide,  attīstot bērnu izziņas un pētnieciskās prasmes caur STEAM pieeju un aktīvās mācīšanās paņēmieniem.
	Digitālās pratības veicināšana un tehnoloģiju jēgpilna izmantošana mācību procesā.

	
	2.2.Pedagogu profesionālā kapacitāte
	
	
	Sadarbībā balstītas pedagogu profesionālās mācīšanās kultūras attīstība.

	
	2.3.Izglītības programmu īstenošana
	
	Izglītības programmu kvalitātes izvērtēšanas
sistēmas attīstīšana.
	 

	ELEMENTS
	KATEGORIJA “ IEKĻAUJOŠA VIDE”

	
	3.1.Pieejamība
	
	Daudzveidīgu  resursu pieejamība, nodrošinot vienlīdzīgas iespējas katra bērna izaugsmei.
	

	
	3.2.Drošība un psiholoģiskā labklājība
	Sociāli emocionālo prasmju attīstīšana un pozitīvas uzvedības veicināšana. 
	
	

	
	3.3.Infrastruktūra un resursi
	
	
	Mūsdienīga un izzinoša āra mācību vide.

	ELEMENTS
	KATEGORIJA “LABA PĀRVALDĪBA”

	
	4.1.Administratīvā efektivitāte
	
	
	Datos balstīta pārvaldības pieeja 
iestādes darba plānošanā un izvērtēšanā.

	
	4.2.Vadības profesionālā kapacitāte
	
	Vadības komandas profesionālās kapacitātes 
stiprināšana ilgtspējīgai iestādes attīstībai.
	

	
	4.3.Atbalsts un sadarbība
	Sadarbības stiprināšana ar ģimenēm
un vietējo kopienu bērna attīstības atbalstam.
	
	




III. IZGLĪTĪBAS IESTĀDES ATTĪSTĪBAS PRIORITĀŠU SASNIEDZAMIE REZULTĀTI UN IEVIEŠANAS GAITA
	KATEGORIJA - ATBILSTĪBA MĒRĶIEM

	PRIORITĀTE 2026./ 2027.m.g.:      Individualizēta pieeja katra bērna vajadzību un spēju attīstības nodrošināšanai.

	ELEMENTS
	Plānotie sasniedzamie rezultāti un ieviešanas gaita

	Vienlīdzība un iekļaušana
	
	Kvalitatīvi sasniedzamie rezultāti:
1. Pedagogi mērķtiecīgi plāno diferencētu un individualizētu mācību procesu atbilstoši izglītojamo vajadzībām un spējām.
2. Izglītojamie saņem savām vajadzībām atbilstošu atbalstu mācību procesā.
3. Pedagogi un atbalsta personāls sadarbojas, lai nodrošinātu katra bērna izaugsmi un sekmīgu attīstību.
4. Izglītības iestādē tiek veicināta iekļaujoša vide, kurā ikviens bērns jūtas pieņemts un novērtēts.

	
	
	Kvantitatīvi sasniedzamie rezultāti:       
1. 100% izglītojamo, kuriem nepieciešami atbalsta pasākumi, ir noteikts un nodrošināts atbilstošs atbalsts.
2. 100% pedagogu izmanto diferencētus uzdevumus atbilstoši bērnu individuālajām vajadzībām.
3. Vismaz 85% vecāku aptaujās pozitīvi novērtē bērnam sniegto individuālo atbalstu.

	
	Veicamās darbības:   
1. Pilnveidot pedagogu prasmes diferencēta un individualizēta mācību procesa īstenošanā.
2. Organizēt regulāras pedagogu un atbalsta personāla sadarbības sanāksmes.

	Dati, kas par to liecina:   
1. Individuālie izglītības plāni.
2. Nodarbību vērošanas dati.
3. Vecāku aptauju rezultāti.
4. Pedagogu un atbalsta personāla sadarbības sanāksmju dokumentācija.



	KATEGORIJA - ATBILSTĪBA MĒRĶIEM

	PRIORITĀTE 2027./2028.m.g.: Izglītojamo pašvadītas mācīšanās prasmju attīstīšana.

	ELEMENTS
	Plānotie sasniedzamie rezultāti un ieviešanas gaita

	Kompetences un sasniegumi
	
	Kvalitatīvi sasniedzamie rezultāti:  
1. Izglītojamie spēj pašvadīti izvēlēties sev piemērotākos mācību līdzekļus un darbības veidus uzdevumu veikšanai.
2. Izglītojamie attīsta prasmi izvērtēt savu paveikto darbu un nosaukt sasniegto rezultātu.
3. Pedagogi mācību procesā izmanto metodes, kas veicina bērnu patstāvību, iniciatīvu un atbildību par savu mācīšanos.
4. Vecāki izprot pašvadītas mācīšanās nozīmi un atbalsta bērna patstāvību ikdienā.

	
	
	Kvantitatīvi sasniedzamie rezultāti:     
1. 100% grupu mācību vidē ir izveidotas bērniem pieejamas izvēles zonas un mācību centri.
2. 100% pedagogu mācību procesā regulāri izmanto bērnu pašvērtēšanas elementus.
3. 80% izglītojamo atbilstoši vecumposmam spēj izvēlēties mācību aktivitātes un pamatot savu izvēli.

	
	Veicamās darbības:   
1.Pilnveidot grupu vidi, nodrošinot bērniem pieejamus un daudzveidīgus mācību materiālus patstāvīgai darbībai.
2.Organizēt pedagogu profesionālās pilnveides pasākumus par pašvadītas mācīšanās pieeju pirmsskolā.
3.Ieviest bērnu pašvērtēšanas un refleksijas elementus ikdienas mācību procesā.
	Dati, kas par to liecina:   
1. Nodarbību vērošanas dati.
2. Pedagogu pašvērtējumi.
3. Dati skolvadības sistēmā E-klasē (vērtējumi, plānošana)
4. Mācību vides fotofiksācijas un izvērtējumi.



	KATEGORIJA – ATBILSTĪBA MĒRĶIEM

	PRIORITĀTE 2028./2029.m.g. Mērķtiecīga sadarbība ar Ērgļu pamatskolu, nodrošinot veiksmīgu pāreju uz nākamo izglītības pakāpi.

	ELEMENTS
	
	Plānotie sasniedzamie rezultāti un ieviešanas gaita

	Izglītības turpināšana un nodarbinātība
	
	Kvalitatīvi sasniedzamie rezultāti:
1. Nodrošināta mērķtiecīga sadarbība ar Ērgļu pamatskolu, sekmējot veiksmīgu pāreju no pirmsskolas uz sākumizglītības posmu.
2. Vecāki ir informēti par izglītības turpināšanas iespējām un iesaistās sadarbības pasākumos.
3. Tiek iegūta un analizēta atgriezeniskā saite par absolventu gatavību mācībām skolā.

	
	
	Kvantitatīvi sasniedzamie rezultāti:       
1. Mācību gada laikā organizēti vismaz 2 sadarbības pasākumi ar Ērgļu pamatskolu.
2. 90% sagatavošanas grupas izglītojamo piedalās aktivitātēs sadarbībā ar skolu.
3. Mācību gada laikā pedagogiem organizētas vismaz 2 tikšanās, nodarbības vai izzinoši pasākumi sadarbībā ar sākumskolas skolotājiem.
4. 80% vecāku aptaujās pozitīvi novērtē bērna sagatavotību pārejai uz nākamo izglītības pakāpi.

	
	Veicamās darbības:   
1. Organizēt sagatavošanas grupas izglītojamo vizītes Ērgļu pamatskolā.
2. Veidot sadarbību ar sākumskolas pedagogiem, organizējot kopīgas aktivitātes un profesionālās sarunas.
3. Apkopot un analizēt monitoringa darba rezultātus par izglītojamo gatavību skolai.
	Dati, kas par to liecina:   
1. Sadarbības pasākumu plāni, izpildes pārskati.
2. Anketas vecākiem, datu analīze, rīcības plāns.
3. Pedagoģisko sēžu protokoli.
4. Monitoringa darba dati.
5. Atgriezeniskā saite no Ērgļu pamatskolas pedagogiem par pirmklasnieku sagatavotību skolai.












	KATEGORIJA - KVALITATĪVAS MĀCĪBAS

	PRIORITĀTE: Mērķtiecīga integrētās rotaļnodarbības procesa pilnveide, attīstot bērnu izziņas un pētnieciskās prasmes caur STEAM pieeju un aktīvās mācīšanās paņēmieniem. 2026./2027.m.g.- 2027./2028. :

	ELEMENTS
	Plānotie sasniedzamie rezultāti un ieviešanas gaita

	Mācīšana un mācīšanās
	
	Kvalitatīvi sasniedzamie rezultāti:  
1. Bērni iesaistās pētnieciskajā darbībā — patstāvīgi izvirza jautājumus, eksperimentē, novēro sakarības un izdara secinājumus par dabas un apkārtējās pasaules parādībām.
2. Skolotāji mērķtiecīgi apvieno dabaszinātņu, tehnoloģiju, inženierijas, mākslas un matemātikas elementus vienotā rotaļnodarbību procesā, veicinot starpjomu domāšanu.
3. Bērni aktīvi līdzdarbojas mācību vides iekārtošanā, materiālu izvēlē un mācību darbību plānošanā, attīstot patstāvību un atbildību par savu darbību.
4. Izglītojamie spēj rast alternatīvus risinājumus neparedzētās vai praktiskās situācijās, izmantojot dažādus materiālus un tehniskos rīkus.

	
	
	Kvantitatīvi sasniedzamie rezultāti:   
1. 100% pirmsskolas grupu ir izveidoti un regulāri papildināti ar atbilstošiem materiāliem pētnieciskās darbības un STEAM centri.
2. Vismaz 4 reizes nedēļā katrā grupā integrētajās rotaļnodarbībās tiek nodrošināti praktiski eksperimenti, novērojumi vai konstruēšanas uzdevumi.
3. Vismaz 90% pirmsskolas pedagogu mācību gada laikā ir apmeklējuši apmācības vai pieredzes apmaiņas seminārus par STEAM un aktīvās mācīšanās metodēm.
4. Vismaz 85% no vadības un kolēģu vērotajām rotaļnodarbībām tiek fiksēta mērķtiecīga aktīvās mācīšanās paņēmienu un pētniecisko uzdevumu lietošana.

	
	Veicamās darbības:   
1.Pārkārtot un papildināt grupu vidi ar brīvi pieejamiem dabas materiāliem, palielināmajiem stikliem, svariem, konstruktoriem un vienkāršiem mērinstrumentiem pētniecībai.
2. Metodiskajās sanāksmēs  izstrādāt un koplietot praktisku STEAM tēmu un aktīvās mācīšanās uzdevumu piemērus visiem pirmsskolas vecumposmiem.
3. Organizēt skolotāju pieredzes apmaiņas ciklu, kurā pedagogi vēro kolēģu vadītās pētnieciskās nodarbības un analizē aktīvās mācīšanās paņēmienu efektivitāti.
4. Veicināt izglītojamo pētniecisko darbību, organizējot tematiskās dienas, projektus un praktiskās aktivitātes
	Dati, kas par to liecina:   
1. Rotaļnodarbību vērojumu rezultāti.
2. Metodisko sanāksmju protokoli.
3. E-klases ieraksti 










	KATEGORIJA - KVALITATĪVAS MĀCĪBAS

	PRIORITĀTE 2028./2029.m.g.:     Digitālās pratības veicināšana un tehnoloģiju jēgpilna izmantošana mācību procesā

	ELEMENTS
	Plānotie sasniedzamie rezultāti un ieviešanas gaita

	Mācīšana un mācīšanās
	
	Kvalitatīvi sasniedzamie rezultāti:
1. Pedagogi mērķtiecīgi izmanto digitālos rīkus un tehnoloģijas mācību procesa dažādošanai.
2. Izglītojamie atbilstoši vecumposmam izmanto digitālos mācību līdzekļus izziņas un mācību prasmju attīstīšanai.
3. Digitālās tehnoloģijas tiek izmantotas kā atbalsts mācību satura apguvei dažādās mācību jomās.
4. Pedagogi izvērtē digitālo rīku efektivitāti un to ietekmi uz bērnu mācīšanos.

	
	
	Kvantitatīvi sasniedzamie rezultāti:   
1. 100% pedagogu mācību procesā izmanto vismaz vienu digitālo rīku vai platformu.
2. 100% grupās tiek īstenotas digitālās mācību aktivitātes atbilstoši bērnu vecumam.
3. 80% pedagogu piedalās profesionālās pilnveides pasākumos par digitālo tehnoloģiju izmantošanu izglītībā.

	
	Veicamās darbības:   
1.Pilnveidot pedagogu prasmes digitālo tehnoloģiju izmantošanā.
2.Papildināt digitālo mācību līdzekļu klāstu.
3.Organizēt pieredzes apmaiņu par digitālo rīku izmantošanu pirmsskolā.
4.Integrēt digitālās aktivitātes dažādās mācību jomās.
	Dati, kas par to liecina:   
1. Nodarbību vērošanas dati.
2. Pedagogu pašvērtējumi.
3. Dati VIIS (pedagogu izglītība)




	KATEGORIJA - KVALITATĪVAS MĀCĪBAS

	PRIORITĀTE 2027./ 2028.m.g.:   Izglītības programmu kvalitātes izvērtēšanas sistēmas attīstīšana.

	ELEMENTS
	Plānotie sasniedzamie rezultāti un ieviešanas gaita

	Izglītības programmu īstenošana
	
	Kvalitatīvi sasniedzamie rezultāti:  
1. Izglītības programmu īstenošana tiek regulāri izvērtēta, balstoties uz iegūtajiem datiem un sasniegtajiem rezultātiem.
2. Pedagogi iesaistās izglītības programmu kvalitātes izvērtēšanā un pilnveidē.
3. Izglītības programmu īstenošanā tiek nodrošināta pēctecība un vienota pieeja visās grupās.
4. Izvērtēšanas rezultāti tiek izmantoti mācību procesa kvalitātes pilnveidošanai.

	
	
	Kvantitatīvi sasniedzamie rezultāti:      
1. Izglītības programmas īstenošanas kvalitāte tiek izvērtēta vismaz 2 reizes mācību gadā.
2. 100% pedagogu piedalās izglītības programmas izvērtēšanas procesā.
3. Mācību gada laikā izstrādāti un ieviesti vismaz 2 uzlabojumi, balstoties uz izvērtēšanas rezultātiem.

	
	Veicamās darbības:   
1. Organizēt pedagogu profesionālās diskusijas par programmu īstenošanas kvalitāti.
2. Izvērtēt izglītojamo sasniegumus un attīstības dinamiku, plānojot nepieciešamos uzlabojumus.
3. Izstrādāt un īstenot plānu izglītības programmu kvalitātes izvērtēšanas procesam, nosakot konkrētas darbības un atbildīgās personas.
	Dati, kas par to liecina:   
1. Gada darba plāns.
2. Nodarbību vērošana, datu analīze.
3. Anketas vecākiem.
4. Izglītojamo sasniegumu analīzes dati.


























	KATEGORIJA – KVALITATĪVAS MĀCĪBAS

	PRIORITĀTE 2028./2029.m.g.  Sadarbībā balstīta pedagogu profesionālās mācīšanās kultūras attīstība.

	ELEMENTS
	Plānotie sasniedzamie rezultāti un ieviešanas gaita

	Pedagogu profesionālā kapacitāte
	
	Kvalitatīvi sasniedzamie rezultāti:
1. Pedagogi regulāri analizē sava darba rezultātus un plāno profesionālo pilnveidi atbilstoši identificētajām vajadzībām.
2. Pedagogi dalās pieredzē un labās prakses piemēros, pilnveidojot mācību procesa kvalitāti.
3. Profesionālā pilnveide ir saistīta ar iestādes attīstības prioritātēm un izglītojamo mācību sasniegumu uzlabošanu.
4. Pedagogi izmanto profesionālajās pilnveides aktivitātēs iegūtās zināšanas ikdienas darbā.

	
	
	Kvantitatīvi sasniedzamie rezultāti:     
1. 100% pedagogu reizi gadā veic profesionālās darbības pašvērtējumu.
2. 100% pedagogu piedalās profesionālās pilnveides pasākumos atbilstoši individuālajām vajadzībām.
3. Mācību gada laikā organizētas vismaz 4 pieredzes apmaiņas aktivitātes iestādes ietvaros.

	
	Veicamās darbības: 
1. Organizēt pedagogu profesionālās pilnveides vajadzību izvērtēšanu.
2. Veicināt pedagogu savstarpējo nodarbību vērošanu un profesionālās sarunas.
3. Organizēt pieredzes apmaiņas pasākumus un metodiskās sanāksmes.
4. Sagatavot un īstenot personalizētu pedagogu profesionālās pilnveides plānu 3 gadiem.
	Dati, kas par to liecina:  
1. Dati VIIS (pedagogu izglītība)
2. Pedagogu pašvērtējumi.
3. Vadības individuālās sarunas ar pedagogiem.
4. Nodarbību vērošanas dati.







	KATEGORIJA – IEKĻAUJOŠA VIDE

	PRIORITĀTE 2026./2027.m.g.:  Sociāli emocionālo prasmju attīstīšana un pozitīvas uzvedības veicināšana.

	ELEMENTS
	Plānotie sasniedzamie rezultāti un ieviešanas gaita

	Drošība un psiholoģiskā labklājība
	
	Kvalitatīvi sasniedzamie rezultāti:  
1. Izglītojamie atpazīst un nosauc savas emocijas, kā arī mācās tās atbilstoši paust.
2. Izglītojamie veido cieņpilnas attiecības ar vienaudžiem un pieaugušajiem.
3. Pedagogi ikdienas mācību procesā mērķtiecīgi attīsta bērnu sociāli emocionālās prasmes.
4. Izglītības iestādē tiek veidota pozitīva, droša un atbalstoša vide ikvienam bērnam.

	
	
	Kvantitatīvi sasniedzamie rezultāti:     
1. 100% grupu īsteno sociāli emocionālo prasmju attīstīšanas aktivitātes.
2. 90% izglītojamo regulāri iesaistās kopīgās sadarbības aktivitātēs.
3. 85% izglītojamo ikdienā demonstrē pozitīvas sadarbības prasmes un ievēro grupas noteikumus.
4. 80% vecāku aptaujās pozitīvi novērtē bērna emocionālo labsajūtu izglītības iestādē.

	
	Veicamās darbības:  
1.	Īstenot sociāli emocionālās mācīšanās aktivitātes ikdienas darbā.
2.	Organizēt tematiskas nodarbības par emocijām, draudzību un savstarpējo cieņu.
3.	Veicināt sadarbības prasmes rotaļās, projektos un pasākumos.
4.	Stiprināt sadarbību ar vecākiem bērnu emocionālās labbūtības jautājumos.
	Dati, kas par to liecina:   
1.	Nodarbību vērošanas dati.
2.	Pedagogu un atbalsta personāla novērojumi.
3.	Vecāku aptauju rezultāti.




	KATEGORIJA - IEKĻAUJOŠA VIDE 

	PRIORITĀTE 2027./2028.m.g.:     Daudzveidīgu resursu pieejamība, nodrošinot vienlīdzīgas iespējas katra bērna izaugsmei.

	ELEMENTS
	Plānotie sasniedzamie rezultāti un ieviešanas gaita

	Pieejamība
	
	Kvalitatīvi sasniedzamie rezultāti:
1. Izglītojamajiem ir pieejami daudzveidīgi mācību un attīstošie resursi atbilstoši vecumposmam, vajadzībām un spējām.
2. Pedagogi mērķtiecīgi izmanto dažādus mācību un atbalsta resursus, lai nodrošinātu individualizētu pieeju mācību procesā.
3. Atbalsta personāls un pedagogi sadarbojas, lai nodrošinātu vienlīdzīgas iespējas katra bērna attīstībai.
4. Mācību vide un resursi veicina visu izglītojamo aktīvu līdzdalību un izaugsmi.

	
	
	Kvantitatīvi sasniedzamie rezultāti:     
1. 100% grupu ir papildināts mācību un attīstošo resursu klāsts atbilstoši izglītojamo vajadzībām.
2. 100% izglītojamo, kuriem nepieciešami atbalsta pasākumi, ir nodrošināti atbilstoši mācību un atbalsta resursi.
3. Vismaz 85% vecāku aptaujās pozitīvi novērtē mācību vides un resursu pieejamību.

	
	Veicamās darbības:   
1. Izvērtēt un papildināt mācību un attīstošo resursu nodrošinājumu grupās.
2. Pilnveidot digitālo, metodisko un speciālo mācību līdzekļu pieejamību.
3. Nodrošināt pedagogu un atbalsta personāla sadarbību resursu efektīvai izmantošanai.
	Dati, kas par to liecina:   
1. Mācību līdzekļu un resursu uzskaites dati.
2. Nodarbību vērošanas dati.
3. Vecāku aptauju rezultāti.
4. Atbalsta personāla un pedagogu darba analīzes dati.




	KATEGORIJA –  IEKĻAUJOŠA VIDE

	  PRIORITĀTE 2028./2029.m.g.:  Mūsdienīga un izzinoša āra mācību vide.

	ELEMENTS
	Plānotie sasniedzamie rezultāti un ieviešanas gaita

	Infrastruktūra un resursi
	
	Kvalitatīvi sasniedzamie rezultāti:
1. Āra vide tiek mērķtiecīgi izmantota mācību procesa īstenošanai dažādās mācību jomās.
2. Izglītojamajiem ir pieejami daudzveidīgi mācību un pētniecības resursi.
3. Pedagogi regulāri plāno un īsteno mācību aktivitātes ārpus telpām.
4. Āra vide veicina bērnu patstāvību, pētniecisko darbību un fizisko aktivitāti.

	
	
	Kvantitatīvi sasniedzamie rezultāti:     
1. Visās grupās vismaz 4 reizes mēnesī tiek organizētas mācību aktivitātes āra vidē.
2. Mācību gada laikā pilnveidotas vismaz 2 āra mācību/ izziņas zonas.
3. 90% izglītojamo regulāri iesaistās āra mācību aktivitātēs.

	
	Veicamās darbības: 
1. Pilnveidot āra mācību vidi, papildinot to ar izziņas un pētniecības elementiem.
2. Tematiskajos plānos iekļaut āra mācību aktivitātes.
3. Veicināt pedagogu pieredzes apmaiņu par āra pedagoģijas metodēm.
	Dati, kas par to liecina: 
1. Grupu darba plāni un E-klases ieraksti.
2. Nodarbību vērošanas dati.
3. Fotofiksācijas par āra vides pilnveidošanu.



	KATEGORIJA – LABA PĀRVALDĪBA

	PRIORITĀTE 2026./2027.m.g.:   Sadarbības stiprināšana ar ģimenēm un vietējo kopienu bērna attīstības atbalstam 

	ELEMENTS
	Plānotie sasniedzamie rezultāti un ieviešanas gaita

	Atbalsts un sadarbība
	
	Kvalitatīvi sasniedzamie rezultāti:
1. Veidota mērķtiecīga sadarbība starp izglītības iestādi, ģimeni un vietējo kopienu bērna attīstības atbalstam.
2. Vecāki aktīvi iesaistās izglītības iestādes organizētajās aktivitātēs un lēmumu pieņemšanas procesos.
3. Tiek attīstīta sadarbība ar vietējās kopienas organizācijām, speciālistiem un institūcijām.
4. Mērķgrupām ir vienota izpratne par bērna attīstības un izglītības nozīmīgākajiem aspektiem.

	
	
	Kvantitatīvi sasniedzamie rezultāti:      
1. Vismaz 80% vecāku iesaistās iestādes organizētajās aktivitātēs.
2. Mācību gada laikā organizēti vismaz 4 sadarbības pasākumi ar vietējās kopienas pārstāvjiem.
3. Vismaz 85% vecāku aptaujās pozitīvi novērtē sadarbību ar izglītības iestādi.

	
	Veicamās darbības:
1. Organizēt kopīgus pasākumus bērniem, vecākiem un vietējās kopienas pārstāvjiem.
2. Veicināt vecāku līdzdalību izglītības iestādes dzīvē un attīstības plānošanā.
3. Attīstīt sadarbību ar pašvaldības, kultūras, sporta un citām institūcijām.
	Dati, kas par to liecina:   
1. Vecāku aptauju rezultāti.
2. Pasākumu plāni, to izpildes pārskati.
3. Gada darba plāna izpildes pārskats.



	KATEGORIJA -  LABA PĀRVALDĪBA

	PRIORITĀTE 2027./2028.m.g.:  Vadības profesionālās kapacitātes stiprināšana ilgtspējīgai iestādes attīstībai

	ELEMENTS
	Plānotie sasniedzamie rezultāti un ieviešanas gaita.

	Vadības profesionālā kapacitāte 
	
	Kvalitatīvi sasniedzamie rezultāti:   
1. Vadības komanda pilnveido profesionālās kompetences izglītības kvalitātes vadības, personālvadības un pārmaiņu vadības jomās.
2. Vadības komanda mērķtiecīgi izmanto pašvērtēšanas un monitoringa datus iestādes attīstības plānošanā.
3. Vadības komanda veicina darbinieku līdzdalību un sadarbību iestādes attīstības procesos.
4. Iestādes attīstība tiek plānota ilgtspējīgi, balstoties uz izglītības kvalitātes prioritātēm un mērķgrupu vajadzībām.

	
	
	Kvantitatīvi sasniedzamie rezultāti:     
1. 100% vadības komandas pārstāvju piedalās profesionālās pilnveides pasākumos atbilstoši amata pienākumiem.
2. Vismaz 2 reizes mācību gadā tiek veikta attīstības plāna īstenošanas izvērtēšana.
3. Vismaz 80% darbinieku aptaujās pozitīvi novērtē vadības darba efektivitāti un atbalstu profesionālajai darbībai.

	
	Veicamās darbības:   
1. Piedalīties profesionālās pilnveides pasākumos un pieredzes apmaiņas aktivitātēs.
2. Organizēt regulāru attīstības plāna un pašvērtēšanas rezultātu analīzi.
3. Veicināt sadarbību un informācijas apriti starp vadību, pedagogiem, mērķgrupām.
	Dati, kas par to liecina:   
1. Dati VIIS (izglītība)
2. Darbinieku aptauju rezultāti.
3. Pedagoģisko sēžu, Iestādes padomes sanāksmju protokoli.




	KATEGORIJA – LABA PĀRVALDĪBA

	PRIORITĀTE 2028./2029.m.g.:   Datos balstītas pārvaldības pieeja iestādes darba plānošanā un izvērtēšanā.

	ELEMENTS
	Plānotie sasniedzamie rezultāti un ieviešanas gaita

	Administratīvā efektivitāte
	
	Kvalitatīvi sasniedzamie rezultāti:
1. Iestādes darba plānošana un lēmumu pieņemšana balstās uz regulāri iegūtiem un analizētiem datiem.
2. Vadība un pedagogi izmanto pašvērtēšanas rezultātus turpmākās attīstības plānošanai.
3. Visām mērķgrupām ir iespēja iesaistīties iestādes darbības izvērtēšanā un attīstības plānošanā.
4. Iestādē ir vienota izpratne par kvalitātes rādītājiem un sasniedzamajiem rezultātiem.

	
	
	Kvantitatīvi sasniedzamie rezultāti:       
1. Pašvērtēšanas procesā ik gadu tiek izmantoti aptauju, novērojumu un dokumentu analīzes dati.
2. 80% pedagogu piedalās pašvērtēšanas un attīstības plānošanas procesā.
3. 75% vecāku iesaistās aptaujās vai citās atgriezeniskās saites aktivitātēs.
4. 2 reizes mācību gadā tiek veikta datu analīze par iestādes prioritāšu īstenošanas progresu.

	
	Veicamās darbības:
1. Apkopot un analizēt datus par izglītojamo sasniegumiem, mērķgrupu apmierinātību un iestādes darbības kvalitāti.
2. Veikt mērķgrupu aptaujas un izvērtēt iegūtos rezultātus.
3. Izmantot datu analīzes rezultātus gada darba plāna un turpmāko attīstības prioritāšu plānošanā.
	Dati, kas par to liecina:   
1. Pašvērtēšanas ziņojumi.
2. Mērķgrupu aptauju rezultāti.
3. Gada darba plāni.

IV. AUDZINĀŠANAS DARBA PRIORITĀRIE UZDEVUMI

(uzdevumi un vērtības saskaņā ar Ministru kabineta 15.07.2016. noteikumiem Nr. 480 “Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība”)
	
	2026./2027. m.g.
	2027./2028. m.g.
	2028./2029. m.g.

	Audzināšanas darba pamatvirzieni
	Sevis izzināšana. Drošība.
	Pilsoniskā līdzdalība. Piederība ģimenei, kopienai un valstij. Tradīcijas.
	Savstarpējās attiecības. Iekļaušana. Draudzība. 

	Vērtības 
	Ģimene, atbildība, godīgums  
	Patriotisms, tradīcijas, sadarbība, uzticība . 
	Cieņa, draudzība, uzticība 

	Tikumi
	Atbildība, centība, drosme .
	Godīgums, savstarpējs atbalsts (solidaritāte), līdzcietība
	Laipnība, līdzcietība, tolerance.

	Mērķis
	Attīstīt izglītojamo pašizziņu, patstāvību un atbildību par savu rīcību, veicinot drošības sajūtu ikdienā un stiprinot ģimenes nozīmi bērna attīstībā. 
	Stiprināt izglītojamo piederības sajūtu savai ģimenei, vietējai kopienai un Latvijai, iepazīstot Latvijas tradīcijas, veicinot sadarbību un līdzdalību kopienas dzīvē. 
	Veicināt cieņpilnas un draudzīgas savstarpējās attiecības, attīstīt uzticēšanos, līdzcietību, cieņpilnu sadarbību un izpratni par vienlīdzīgām iespējām, sekmējot iekļaujošas vides veidošanu. 

	Uzdevumi
	1. Veicināt izglītojamo patstāvību un atbildību ikdienas situācijās.
2. Attīstīt prasmi izvērtēt savas rīcības sekas un pieņemt atbildīgus lēmumus.
3. Nostiprināt drošas uzvedības paradumus fiziskajā un digitālajā vidē.
4. Veicināt ģimenes iesaisti izglītības procesā un kopīgās aktivitātēs.
	1. Organizēt Latvijas valsts svētku un vietējās kopienas tradīciju izzināšanas pasākumus.
2. Veicināt izglītojamo līdzdalību sabiedriskajās un labdarības aktivitātēs.
3. Iesaistīt ģimenes un kopienas pārstāvjus kopīgos pasākumos un projektos.
4. Stiprināt izpratni par Latvijas gadskārtu un valsts svētku tradīcijām, sekmējot to kopšanu ikdienā. . 
	1. Veicināt izglītojamo izpratni par dažādību un vienlīdzīgām iespējām.
2. Attīstīt cieņpilnas komunikācijas, draudzīgas sadarbības un konfliktu risināšanas prasmes.
3. Organizēt aktivitātes, kas sekmē empātiju, savstarpēju palīdzību un pozitīvu emocionālo klimatu. 




V.  IZGLĪTĪBAS IESTĀDES DIBINĀTĀJA NOTEIKTIE UZDEVUMI  IZGLĪTĪBAS IESTĀDES VADĪTĀJAM 
2026./2027. - 2028./2029. mācību gadam:

5.1. Pilnveidot datos balstītu izglītības iestādes pārvaldību, nodrošinot regulāru izglītojamo sasniegumu, pedagogu profesionālās darbības un iestādes darbības kvalitātes analīzi. 
5.2. Stiprināt komandas darbu un visu mērķgrupu līdzdalību iestādes attīstības, pašvērtēšanas un lēmumu pieņemšanas procesos. 
5.3. Veicināt pedagogu personalizētu profesionālo pilnveidi, attīstot savstarpējās mācīšanās, izziņas, izpētes un inovāciju kultūru izglītības iestādē. 
5.4. Nodrošināt iestādes vērtību sistēmas mērķtiecīgu iedzīvināšanu un sadarbību ar ģimenēm un vietējo kopienu, sekmējot vienotu izpratni par izglītības kvalitātes mērķiem un bērna attīstību.


VI. ATTĪSTĪBAS PLĀNA IZPILDES MONITORINGS

Attīstības plāna darbības periodā izstrādā ikgadēju rīcības plānu, kas nosaka izvirzīto prioritāšu, mērķu un tiem pakārtotu uzdevumu īstenošanai paredzētās darbības. Rīcības plāns nosaka tajā plānoto pasākumu atbildīgos, iesaistītās puses un īstenošanas termiņus. Ikgadējo rīcības plānu līdz katra mācību gada sākumam izskata iestādes Pedagoģiskās padomes un Iestādes padomes sēdēs, izvērtējot konkrētā mācību gadā noteikto prioritāšu un uzdevumu īstenošanu. Izglītības iestāde vismaz reizi mācību gadā aktualizē stratēģisko mērķu rezultatīvo rādītāju statusu un analizē to ietekmējošos faktorus. Plānošanas perioda noslēgumā iestāde izstrādā un normatīvo aktu noteiktajā kārtībā saskaņo nākamo attīstības plānu ar dibinātāju

Izglītības iestādes vadītāja p.i. 	(paraksts)		               Loreta Bauže


	IZSKATĪTS
25.05.2026. pedagoģiskās padomes sēdē, 
protokols Nr.1
	IZSKATĪTS
27.05.2026. Iestādes  Padomes sanāksmē, Nr.2





SASKAŅOTS
 ar Madonas novada pašvaldības domes 
 27.08.2026. lēmumu Nr. 478 (protokols Nr. 12, 20. p.)


ATTĪSTĪBAS PLĀNA GROZĪJUMI, PAPILDINĀJUMI

	Datums
	Rīkojuma
numurs
	Pamatojums
	Grozījumu, papildinājumu saturs
	Laiks
	Atbildība

	
	
	
	
	
	



DOKUMENTS IR PARAKSTĪTS AR DROŠU ELEKTRONISKU PARAKSTU UN SATUR LAIKA ZĪMOGU

Sasniedzamo rezultatu apguve macibu jomas (vidéji procentos) 2025./2026. macibu gada

_

Dabaszinatnu macibu joma 53% 62% 67% 70% 78% 66%
Kultdras izpratnes un 62% 61% 64% 66% 75% 66 %
pasizpausmes maksla macibu joma
Matematikas macibu joma 48% 54% 64% 65% 82% 63%
Sociala un pilsoniska macibu joma 54% 63% 69% 67% 81% 67%
Tehnologiju macibu joma 57% 57% 64% 67% 75% 64%
Valodas macibu joma 55% 62% 65% 61% 84% 65%
Veselibas un fiziskas akti 55% 61% 64% 61% 75% 63%
macibu joma
Vidéji grupa 55% 60% 65% 65% 79%
Valodas macibu jomas 77%
monitoringa rezultats
Matematikas macibu jomas 94%

monitoringa rezultats

ATTISTIBAS PLANS IKGADEJAIS RICIBAS PLANS s STARPPOSMA IZVERTEJUMS
Sasniedzamie marki un uzdevumi T lepriekséja gada analize, pasakumi Sasniedzamo rezultatu analize un korekcijas
péc nepieciesamibas




